stanford-oval/wikipedia huggingface dataset:
คาร์ล วิลเฮ็ล์ม แฟร์ดีนันท์ ดยุกแห่งเบราน์ชไวค์
การทหาร

ดยุกแห่งเบราน์ชไวค์ได้รับการกล่าวถึงในแง่ของเป็นผู้เชี่ยวชาญการยุทธ์ในศตวรรษที่ 18 โดยระหว่างปี 1756-63 ท่านมีส่วนร่วมในสงครามเจ็ดปี ร่วมกองกำลังผสมระหว่างบรรดาราชรัฐเยอรมันตอนเหนือภายใต้บัญชาของเจ้าชายวิลเลียม ดยุกแห่งคัมบาร์ลันด์ เพื่อพิทักษ์ราชรัฐฮันโนเฟอร์ (ในการปกครองของกษัตริย์อังกฤษ) จากการรุกรานของราชอาณาจักรฝรั่งเศส แม้จะไม่สามารถปกป้องฮันโนเฟอร์ไว้ได้ แต่ท่านก็ยังรับราชการทหารต่อและได้ขึ้นเป็นผู้บัญชาการกองทัพเหนือแทนดยุกแห่งคัมบาร์ลันด์
ต่อมาในปี 1773 ทรงได้รับแต่งตั้งเป็นนายพลแห่งกองทัพปรัสเซีย และต่อมาในปี 1787 ได้รับแต่งตั้งเป็นจอมพล และจัดทัพ 20,000 นายไปรุกรานเนเธอร์แลนด์ การรุกรานเนเธอร์แลนด์ของท่านเป็นไปอย่างรวดเร็วและไร้การนองเลือด  ต่อมาในวันที่ 14 ตุลาคม 1806 ระหว่างสงครามสหสัมพันธมิตรครั้งที่สี่ ท่านบัญชาทัพเข้าเผชิญหน้ากับทัพฝรั่งเศสที่นำโดยหลุยส์-นีกอลา ดาวู และได้รับความพ่ายแพ้ ท่านสูญเสียดวงตาทั้งสองข้างจากการต้องกระสุนปืนในศึกครั้งนี้และได้รับบาดเจ็บหนัก และอสัญกรรมในวันที่ 10 พฤศจิกายน 1806
จอมพลดยุกแห่งเบราน์ชไวค์ยังมีความใกล้ชิดกับราชวงศ์อังกฤษ โดยเสกสมรสกับเจ้าหญิงออกัสตาแห่งบริเตนใหญ่ ขนิษฐาในพระเจ้าจอร์จที่ 3 แห่งสหราชอาณาจักร นอกจากนี้ หนึ่งในพระธิดาของพระองค์ยังเสกสมรสเข้าสู่ราชวงศ์อังกฤษได้ขึ้นเป็นราชินีแห่งสหราชอาณาจักร ทำให้ทรงมีศักดิ์เป็นพระอัยกา(ตา)ของเจ้าหญิงชาร์ลอตต์แห่งเวลส์
คตินิยมนักวิชาการ

คตินิยมนักวิชาการ (อังกฤษ: technocracy) เป็นระบอบการปกครองซึ่งวิทยาศาสตร์จะมีอยู่ในการควบคุมการตัดสินใจทั้งหมด นักวิทยาศาสตร์ วิศวกรและนักเทคโนโลยีผู้มีความรู้ ความชำนาญหรือทักษะจะก่อตัวเป็นองค์การปกครอง แทนนักการเมือง นักธุรกิจและนักเศรษฐศาสตร์ ในคตินิยมนักวิชาการ ผู้ตัดสินใจจะถูกเลือกโดยดูจากความรู้และทักษะที่พวกเขามีในสาขาของตน
คำว่า "คตินิยมนักวิชาการ" นี้ เดิมทีใช้เรียกการใช้ระเบียบวิธีทางวิทยาศาสตร์ในการแก้ไขปัญหาสังคม ซึ่งต่างไปจากการแก้ไขปัญหาด้วยวิธีทางเศรษฐกิจ การเมืองหรือปรัชญาแบบเก่า ตามผู้เสนอมโนทัศน์นี้ บทบาทของเงินและคุณค่าทางเศรษฐกิจ ความเห็นทางการเมืองและกลไกการควบคุมซึ่งยึดมั่นในศีลธรรมจะถูกตัดทิ้งไปทั้งหมด หากเมื่อรูปแบบการควบคุมทางสังคมนี้ได้ถูกนำไปใช้ในพื้นที่แห่งทวีป ซึ่งมีทรัพยากรธรรมชาติเพียงพอ บุคลากรซึ่งถูกฝึกทางเทคนิค และสินค้าอุตสาหกรรมที่ติดตั้งแล้ว เพื่อที่จะเปิดให้การผลิตและการแจกจ่ายสินค้าและบริการทางภายภาพแก่พลเมืองแห่งทวีปทั้งหมดในปริมาณที่เกินความสามารถทางกายของปัจเจกบุคคลจะบริโภคได้ ในการจัดเตรียมเช่นนัน ความกังวลจะเป็นเรื่องความยั่งยืนภายในฐานทรัพยากร แทนที่จะเป็นการได้ประโยชน์ทางการเงิน เพื่อที่จะรับประกันให้หน้าที่ทางสังคม-อุตสาหกรรมทั้งหมดดำเนินต่อไปในอนาคตอย่างไม่มีที่สิ้นสุด ทักษะทางเทคนิคและความเป็นผู้นำจะถูกเลือกบนพื้นฐานของความรู้และสมรรถนะทางวิชาการ มากกว่าการเลือกตั้งแบบประชาธิปไตย โดยผู้ไม่มีความรู้หรือทักษะเช่นนั้นซึ่งถือว่าเป็นสิ่งจำเป็น
บางคนใช้คำว่า คตินิยมนักวิชาการ หมายถึงรูปแบบหนึ่งของคุณธรรมนิยม (meritocracy) ซึ่งเป็นระบบที่ "ผู้มีคุณวุฒิสูงสุด" และผู้ซึ่งตัดสินความสมบูรณ์ของคุณสมบัตินั้นคือคน ๆ เดียวกัน การนำไปใช้อื่นได้ถูกอธิบายว่าไม่เป็นกลุ่มผู้ควบคุมที่เป็นมนุษย์แบบคณาธิปไตย (oligarchy) แต่เป็นเหมือนการบริหารจัดการโดยวิทยาศาสตร์เฉพาะสาขา อย่างเห็นได้ชัดโดยปราศจากอิทธิพลของกลุ่มผลประโยชน์พิเศษ ปัจจุบัน ความหมายของคำว่า คตินิยมนักวิชาการ ได้ขยายไปบ่งชี้การจัดการหรือการบริหารทุกประเภทโดยผู้เชี่ยวชาญทางวิชาการ ("นักวิชาการ") ในสาขาใด ๆ ไม่เพียงแต่วิทยาศาสตร์กายภาพเท่านั้น และมีการใช้อธิบายรัฐบาลที่รวมผู้เชี่ยวชาญที่ไม่ได้ถูกเลือกตั้งขึ้นที่ระดับรัฐมนตรี
ผจญภัยปริศนาราชินีหิมะ

| ผจญภัยปริศนาราชินีหิมะ |
| --- | --- |
ใบปิดภาพยนตร์
กำกับ:   คริส บัก  เจนนิเฟอร์ ลี 
บทภาพยนตร์: เจนนิเฟอร์ ลี
เนื้อเรื่อง:   เจนนิเฟอร์ ลี  คริส บัก  มาร์ก สมิธ  คริสเตน แอนเดอร์สัน-โลเปซ  โรเบิร์ต โลเปซ 
อำนวยการสร้าง: ปีเตอร์ เดล เวโค
นักแสดงนำ:   คริสเตน เบลล์  ไอดินา แมนเซล  จอร์ช แกด  โจนาธาน กรอฟฟ์ 
กำกับภาพ: Mohit Kallianpur
ตัดต่อ: เจฟ ดราไฮม์
ดนตรีประกอบ:   คริสโตฟ เบค (โน้ตเพลง)  โรเบิร์ต โลเปซ (เพลง)  คริสเตน แอนเดอร์สัน-โลเปซ (เพลง) 
ออกแบบ: Scott Beattie
บริษัทผู้สร้าง:   วอลต์ดิสนีย์พิกเชอส์  วอลต์ดิสนีย์แอนิเมชันสตูดิโอส์  
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย:   7 พฤศจิกายน ค.ศ. 2019 (2019-11-07) (Dolby Theatre)  22 พฤศจิกายน ค.ศ. 2019 (2019-11-22) (สหรัฐ) 
ความยาว: 103 นาที
ประเทศ: สหรัฐ
ภาษา: อังกฤษ
ทุนสร้าง: 150 ล้านดอลลาร์สหรัฐ
ทำเงิน: 1,450 ล้านดอลลาร์สหรัฐ
ผจญภัยปริศนาราชินีหิมะ หรือ โฟรเซน 2 (อังกฤษ: Frozen II) เป็นภาพยนตร์คอมพิวเตอร์แอนิเมชันแนวแฟนตาซีมิวสิคัลจากสหรัฐอเมริกา ออกฉายในปี ค.ศ. 2019 ผลิตโดยวอลต์ดิสนีย์แอนิเมชันสตูดิโอส์ เป็นภาคต่อของ ผจญภัยแดนคำสาปราชินีหิมะ (2013) ภาพยนตร์เรื่องนี้ซึ่งได้แรงบันดาลใจจากนิทานเรื่อง "ราชินีหิมะ" ของฮันส์ คริสเตียน แอนเดอร์เซน นับเป็นภาพยนตร์แอนิเมชันลำดับที่ห้าสิบแปดของภาพยนตร์ในชุดแอนิเมชันคลาสสิกของวอลท์ดิสนีย์ เล่าเรื่องสามปีต่อจากเหตุการณ์ในภาคแรก อันนา และ เอลซา สองพี่น้องต้องออกเดินทางหาคำตอบจากเสียงเรียกปริศนา ที่มาของพลังวิเศษของเอลซ่าเพื่อปกป้องอาณาจักรแอเรนเดลล์ โดยพ่วงด้วย หนุ่มขนส่งของ กวางคู่ใจ และตุ๊กตาหิมะ ที่ป่าต้องมนตร์ ซึ่งมีทั้งความมหัศจรรย์และอันตรายที่รายล้อมอยู่ เป็นการกลับมากำกับและเขียนบทอีกครั้งของ เจนนิเฟอร์ ลี  กับคริสบัก ร่วมด้วย คริสโตฟ เบค เป็นผู้เรียบเรียงทำนองออร์เคสตรา และโรเบิร์ต โลเปซ กับคริสเตน แอนเดอร์สัน-โลเปซ คู่สามีภรรยานักแต่งเพลงเป็นผู้แต่งเพลงประกอบเรื่องอีกครั้ง โดยมี ไบรอน ฮาวเวิร์ด เป็นผู้อำนวยการสร้าง นอกจากนี้ยังได้ คริสเตน เบลล์, ไอดินา แมนเซล, โจนาธาน กรอฟฟ์, จอร์ช แกด, เคียราน ฮินดส์, คริส วิลเลียมส์  กลับมาเป็นผู้พากย์เสียงตัวละครเดิมจากภาคแรก พร้อมด้วยทีมพากย์ใหม่นำโดย สเตอร์ลิง เค. บราวน์, อีวาน ราเชล วูด, อัลเฟรด โมลินา, มาร์ธา พลิมป์ตัน, เจสัน ริตเตอร์, ราเชล แมตธิวส์ และ เจเรอมี่ ซิสโต้
โฟรเซน 2 เปิดรอบปฐมทัศน์ที่โรงภาพยนตร์ดอลบีเธียร์เตอร์เมื่อวันที่ 7 พฤศจิกายน 2562 และออกฉายเป็นการทั่วไปในวันที่ 22 พฤศจิกายน โดยวอลท์ดิสนีย์แอนิเมชันสตูดิโอส์ ได้รับเสียงวิจารณ์ในแง่บวกจากนักวิจารณ์ ถึงแอนิเมชัน, ดนตรีประกอบ, เพลงประกอบ, งานภาพ และเสียงพากย์ ในขณะที่ได้รับเสียงวิจารณ์บางส่วนถึง เนื้อเรื่องที่ซับซ้อน รวมทั้ง เนื้อเรื่องและการตัดสินใจของตัวละครที่เบาบางเกินไป รวมถึงโทนเรื่องที่มืดหม่นกว่าภาคแรก รวมถึงเพลงประกอบที่ไม่ติดหูเท่าภาคแรก
ภาพยนตร์ประสบความสำเร็จทางพาณิชย์ ด้วยรายได้ 1450 ล้านดอลลาร์ เป็นภาพยนตร์แอนิเมชันที่ทำเงินสูงสุดเป็นอันดับสอง ทั้งยังถูกเสนอชื่อเข้าชิงรางวัลลูกโลกทองคำถึง2สาขา
ในปี 2023 ภาพยนตร์ลำดับที่สาม "Frozen 3" ชื่อไทย "ผจญภัยอาณาจักรราชินีหิมะ" กำลังอยู่ในระหว่างการพัฒนา และทำให้แฟรนไชน์ดังกล่าวมีภาพยนตร์ไตรภาค รวมถึงเป็นไตรภาคที่สร้างโดยวอลต์ดิสนีย์แอนิเมชั่นสตูดิโอส์ กำหนดฉายในปี 2026
ภาพยตร์ลำดับที่สี่ "Frozen 4" ชื่อไทย "ผจญภัยโลการาชินีหิมะ" กำลังเริ่มพัฒนา เปิดเผยโดย บ็อบ ไอเกอร์
ตัวละคร

อันนา (Anna) เจ้าหญิงแห่งแอเรนเดลล์ ผู้กล้าที่เคยผ่านเหตุการณ์เลวร้ายในอดีตเพื่อช่วยเหลือเอลซ่า พี่สาว และสอนบทเรียนครั้งสำคัญให้กับเธอ เธอพร้อมทำทุกอย่างเพื่อปกป้องพี่สาวอย่างสุดความสามารถ
เอลซ่า (Elsa) ราชินีผู้ปกครองเมืองที่มีพลังน้ำแข็ง เคยหวาดกลัวในพลังของตัวเอง จนกระทั่งเธอเปิดใจให้ผู้คนและกลายเป็นที่รัก แต่มีบางอย่างที่ยังค้างคาใจเธออยู่
คริสตอฟฟ์ (Kristoff) หนุ่มขนส่งประจำอาณาจักร คนรักของอันน่า มีกวางเรนเดียร์เพื่อนซี้คู่ใจ ชื่อ สเวน เขาพร้อมจะสนับสนุนเธอทุกอย่างในการร่วมออกหาคำตอบและปกป้องอาณาจักรจากภัยอันตราย
โอลาฟ (Josh Gad) ตุ๊กตาหิมะที่เอลซ่ากับอันนาเคยปั้นด้วยกันตั้งแต่ยังเด็ก และถูกทำให้มีชีวิตโดยเอลซ่าเมื่อ 3 ปีก่อน เขามีความฝันอยากจะเติบโตเป็นผู้ใหญ่ และเป็นคนที่คอยผ่อนคลายความเครียดภายในกลุ่ม
พระราชาแอคนาร์ (King Agnarr) พ่อของอันนาและเอลซ่า เขาเคยมีอดีตบางอย่างกับป่าต้องมนต์ เหตุการณ์บางอย่างทำให้เขาต้องหนีออกมา พร้อมกับพลังที่เอลซ่ามีติดตัวภรรยา เสียชีวิตพร้อมกับอิดูน่าจากพายุในทะเล
พระราชินีอิดูน่า (Queen Iduna) แม่ของอันนาและเอลซ่า ภรรยาของพระราชาแอคนาร์ เธอเสียชีวิตจากพายุในทะเลตั้งแต่ทั้งคู่ยังเล็ก แต่ความทรงจำของเธอจะมีผลสำคัญในการกอบกู้อาณาจักร
ผู้กองแมทเทียส (Lieutenant Destin Mattias) ทหารของอาณาจักรแอเรนเดลล์ในสมัย พระราชารูนาร์ด ปู่ของอันนาและเอลซ่า พ่อของราชาอัคนาร์ และต้องติดอยู่ในป่าต้องมนต์ด้วยสาเหตุบางอย่าง
เยลาน่า (Yerena) ผู้นำอาวุโสของเผ่า “นอร์ธธัลดร้า” เธอรักธรรมชาติ และต้องการจะปกป้องครอบครัวและพวกพ้องจากภัย
ไรเดอร์ (Ryder) น้องชายของฮันนี่มาเรน มองโลกในแง่ดี รักกวางเรนเดียร์ เป็นคู่หูกับคริสตอฟฟ์ เขาไม่เคยได้ออกไปนอกจากท่องป่าต้องมนต์ที่มีหมอกลึกลับปกคลุมอยู่
ฮันนี่แมเรน (Honeymaren) สมาชิกของเผ่า “นอร์ธธัลดร้า” กล้าหาญ รักอิสระ ศรัทธาในเวทมนตร์ และอยากนำความสงบสุขมาสู่ป่าต้องมนต์อีกครั้ง
ตัวละคร > นักพากย์

| ชื่อ | พากย์> อังกฤษ | พากย์> ไทย |
| --- | --- | --- |
| อันนา (Anna) | คริสเตน เบลล์ (Kristen Bell) | หนึ่งธิดา โสภณ |
| เอลซ่า (Elsa) | อิดินา แมนเซล (Idina Menzel) | วิชญาณี เปียกลิ่น |
| คริสตอฟฟ์ (Kristoff) | โจนาธาน กรอฟฟ์ (Jonathan Groff) | อภินันท์ ธีระนันทกุล พากย์   พีรวิชช์ ปุณณะตระกูล ร้อง |
| โอลาฟ (Olaf) | จอร์ช แกด (Josh Gad) | คมสันชัย สุขพิพัฒน์มงคล พากย์   กรกันต์ สุทธิโกเศศ (อาร์ม) ร้อง |
| ผู้กองแมทเทียส (Lieutenant Destin Mattias) | สเตอร์ลิง เค. บราวน์ (Sterling K. Brown) | วรวุฒิ วรเนตร |
| พระราชาแอคนาร์ (King Agnarr) | อัลเฟรด โมลินา (Alfred Molina) | สุภาพ ไชยวิสุทธิกุล |
| พระราชินีอิดูน่า (Queen Iduna) | อีวาน ราเชล วูด (Evan Rachel Wood) | รพีพร ประทุมอานนท์ |
| เยเรน่า (Yerena) | มาร์ธา พลิมป์ตัน (Martha Plimpton) | สุมาลี สุธีรธรรม |
| ไรเดอร์ (Ryder Nattura) | เจสัน ริตเตอร์ (Jason Ritter) | พิพัฒน์ บุญสิทธิเลิศ |
| ฮันนี่แมเรน (Honeymaren Nattura) | ราเชล แมตธิวส์ (Rachel Matthews) | ธัญนันท์ ทองศรีธนพงษ์ |
| ราชารูนาร์ด (King Runeard) | เจเรอมี่ ซิสโต้ (Jeremy Sisto) | เกรียงศักดิ์ เหรียญทอง |
| ผู้เฒ่าแพ็บบี้ (Grand Pabbie the Troll King) | เคียราน ฮินดส์ (Ciarán Hinds) | บุญชนะ โชควิชาโกศล |
| โอคเค่น (Oaken) | คริส วิลเลียมส์ (Chris Williams) | รัตนชัย เหลืองวงศ์งาม |
| เสียงเรียกปริศนา (The Voice) | ออรอรา | - |
ภาคต่อ

ในวันที่ 8 กุมภาพันธ์ ค.ศ. 2023 Bob Iger ซีอีโอของดิสนีย์ ประกาศว่า โฟรเซน ภาคใหม่กำลังดำเนินการอยู่ ภายหลัง Gad ยืนยันว่าเขาจักลับมาพากย์เสียงเป็น Olaf
อ่านเพิ่ม

Julius, Jessica (2019). The Art of Frozen 2. Chronicle Books. ISBN 978-1-4521-6949-1.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ผจญภัยปริศนาราชินีหิมะ
เว็บไซต์ทางการ
ผจญภัยปริศนาราชินีหิมะ ใน ดิสนีย์+
ผจญภัยปริศนาราชินีหิมะ ที่อินเทอร์เน็ตมูวีเดตาเบส
ผจญภัยปริศนาราชินีหิมะ ที่ออลมูวี
| ด ค กดิสนีย์ โฟรเซน |
| --- | --- |
ภาพยนตร์:  ผจญภัยแดนคำสาปราชินีหิมะ (2013) รางวัล  ผจญภัยปริศนาราชินีหิมะ (2019) รางวัล  โฟนเซน 3 (2027) 
ภาพยนตร์สั้น:  โฟรเซนฟีเวอร์ (2015)  โอลาฟกับการผจญภัยอันหนาวเหน็บ (2017)  วันซ์อะพอนอะโนว์แมน (2020)  โอลาฟพรีเซนส์  (2021) 
ตัวละคร:  อันนา  เอลซา  โอลาฟ  คริสตอฟฟ์  สเวน  ฮานส์ 
  หมวดหมู่ 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล  สหรัฐ  ลัตเวีย  เช็กเกีย
คาชิวะ เรย์โซล

สโมสรฟุตบอลคะชิวะ เรย์โซล ก่อตั้งเมื่อปี พ.ศ. 2483 เดิมชื่อสโมสรฟุตบอลฮิตาชิ ซึ่งเป็นหนึ่งในสโมสรที่ร่วมก่อตั้งซอกเกอร์ ลีก
สโมสรตั้งอยู่ในเมืองคะชิวะ, จังหวัดชิบะ ซึ่งอยู่ห่างออกไปทางตะวันออกเฉียงเหนือของกรุงโตเกียว โดยคำว่า "เรย์โซล" มาจาก "เรย์" ใน ภาษาสเปน แปลว่า ราชา และ "โซล" ใน ภาษาโปรตุเกส แปลว่า ดวงอาทิตย์ เมื่อนำมารวมกันจึงหมายความว่า "ราชาดวงอาทิตย์หรือเจ้าชายสุริยะ" เพื่อต้องการสื่อถึงบริษัทแม่อย่างฮิตาชิ เนื่องจากคำว่า "ฮิ" ใน ภาษาญี่ปุ่น หมายถึง ดวงอาทิตย์ เช่นกัน
ประวัติ

สโมสรก่อตั้งเมื่อปี พ.ศ. 2483 (1940) หรือเมื่อ 72 ปีที่แล้ว เดิมชื่อสโมสรฟุตบอลฮิตาชิ ซึ่งเป็นหนึ่งในสโมสรที่ร่วมก่อตั้ง Japan Soccer League
สโมสรตั้งอยู่ในเมืองคะชิวะ, จังหวัดชิบะ ซึ่งอยู่ห่างออกไปทางตะวันออกเฉียงเหนือของกรุงโตเกียว ประมาณ 1 ชม.
ยุคแห่งความสำเร็จของสโมสรอยู่ในช่วงกลางทศวรรษที่ 70 (ช่วง พ.ศ. 2513 - พ.ศ. 2522)
โดยสามารถคว้าแชมป์ เอมเพเรอร์ คัพ(เอฟเอ ของญี่ปุ่น)ได้ 2 สมัย
รวมทั้งการปั้นนักเตะทีมชาติญี่ปุ่นอีกหลายคน
และเนื่องด้วยเป็นทีมที่มีอายุเก่าแก่ จึงต้องผ่านการขึ้นๆลงๆในลีกของญี่ปุ่นบ่อยครั้ง
ปี 1986 
ต้องตกลงไปเล่นใน เจลีก2
จากนั้นก็กลับขึ้นมาสู่ลีกสูงสุดได้อีกครั้งในปี 1989 แต่ก็ตกชั้นไปอีกในปีถัดมา (1990)
แล้วกลับขึ้นมาลีกสูงสุดทันทีในปีถัดไป(1991) หลังจากนั้นก็ขึ้นๆลงๆเรื่อยมา
ในปี 2010 
พวกเขาชนะเลิศ เจลีก2มาครอง และได้เลือนชั้นขึ้นสู่เจลีก1
ตามมาด้วยการทำสิ่งที่ไม่มีใครคาดถึง
นั่นคือการชนะเลิศเจลีก ซึ่งเป็นลีกสูงสุดมาครองได้ในปีถัดมาคือปี 2011
ทำให้ Kashiwa Reysol กลายเป็นทีมแรกในประวัติศาสตร์ที่คว้าแชมป์ 2 ดิวิชั่นได้ติดต่อกัน
และได้สิทธิ์ไปแข่งขันรายการ ชิงแชมป์สโมสรโลก 2011 ด้วย (จบด้วยการได้อันดับ 4) ซึ่งนัดแรกพวกเขาสามารถเอาชนะ ออคแลนด์ซิตี จากนิวซีแลนด์ได้ ก่อนที่จะมาปราชัยให้กับสโมสรฟุตบอลซานโตส จากบราซิล ไป 3-1
สนามเหย้า

สนามเหย้า ของสโมสร ชื่อว่า สนามฟุตบอลฮิตาชิประจำจังหวัดคะชิวะตั้งอยู่ในจังหวัดชิบะ ความจุ 15,900 ที่นั่ง สร้างเสร็จปี พ.ศ. 2528 (1985)
เกียรติประวัติ

ฮิตาชิ ซอกเกอร์ คลับ
ซอกเอร์ ลีก
ซอกเอร์ ดิวิวชั่น 2
เอมเพอเรอร์ คัพ
เจเอสแอล คัพ
All Japan Works Football Championship
All Japan Inter-City Football Championship
คะชิวะ เรย์โซล
เจลีก
เจลีก2
เจลีก คัพ
ซีร็อกซูเปอร์คัพ
รายชื่อนักเตะ

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
แหล่งข้อมูลอื่น

(ญี่ปุ่น) [Official website|http://www.reysol.co.jp/index.html เก็บถาวร 2011-12-07 ที่ เวย์แบ็กแมชชีน เว็บไซต์ทางการ]
FIFA Profile เก็บถาวร 2015-05-24 ที่ เวย์แบ็กแมชชีน
| ด ค กเจลีก |
| --- | --- | --- |
| เจลีก 1 (2025) |  อัลบิเร็กซ์ นีงาตะ  อวิสปา ฟูกูโอกะ  เซเรซโซ โอซากะ  กัมบะ โอซากะ  คาชิมะ แอนต์เลอส์  คาชิวะ เรย์โซล  คาวาซากิ ฟรอนตาเล  เกียวโต ซังงะ  มาจิดะ เซลเวีย  นาโงยะ แกรมปัส  ซานเฟรชเช ฮิโรชิมะ  โชนัน เบลมาเร  ชิมิซุ เอส-พัลส์  เอ็ฟซี โตเกียว  โตเกียว เวร์ดี  อูราวะ เรดไดมอนส์  วิสเซล โคเบะ  โยโกฮามะ เอ็ฟ มารินอส  โยโกฮามะ เอ็ฟซี  ฟาจาโน โอกายามะ  |  |
| เจลีก 2 (2025) |  คอนซาโดเล ซัปโปโระ  จูบิโล อิวาตะ  ซางัน โทซุ  เบลาบลิตซ์ อากิตะ  เอฮิเมะ เอ็ฟซี  อิวากิ เอ็ฟซี  ฟูจิเอดะ เอ็มวายเอ็ฟซี  โรอัสโซ คูมาโมโตะ  เจฟ ยูไนเต็ด ชิบะ  มิโตะ ฮอลลีฮอก  มอนเตดิโอ ยามางาตะ  โออิตะ ทรินิตา  รีโนฟา ยามางูจิ  โทกูชิมะ วอร์ติส  วี-วาเรน นางาซากิ  เวกัลตะ เซ็นได  เวนท์ฟอเรท โคฟุ  โอมิยะ อาร์ดิจา  เอ็ฟซี อิมาบาริ  คาตาเลร์ โทยามะ  |  |
| เจลีก 3 (2025) |  โทจิงิ เอสซี  คาโงชิมะ ยูไนเต็ด  เดอะสปาคูซัตสึ กุมมะ  เอซี นางาโนะ ปาร์เซียโร  อาซุล กลาโร นูมาซุ  ฟูกูชิมะ ยูไนเต็ด  ไกนาเร ทตโตริ  เอ็ฟซี กิฟุ  กีราวันซ์ คิตะกีวชู  คามาตามาเระ ซานูกิ  มัตสึโมโตะ ยามางะ  นาระ คลับ  เอ็ฟซี โอซากะ  เอ็ฟซี รีวกีว  เอสซี ซางามิฮาระ  เทเกวาจาโร มิยาซากิ  วันราเร ฮาจิโนเฮะ  ซไวเกิน คานาซาวะ  โทจิงิ ซิตี เอฟซี  โคจิ ยูไนเต็ด เอสซี  |  |
| ด ค กแชมเปียนเจลีก ดิวิชัน 1 |
| --- | --- |
แชมป์ 8 สมัย:  คาชิมะ แอนต์เลอส์ (1996, 1998, 2000, 2001, 2007, 2008, 2009, 2016)
แชมป์ 5 สมัย:  โยโกฮามะ เอ็ฟ มารินอส (1995, 2003, 2004, 2019, 2022)
แชมป์ 4 สมัย:  คาวาซากิ ฟรอนตาเล (2017, 2018, 2020, 2021)
แชมป์ 3 สมัย:  ซานเฟรชเช ฮิโรชิมะ (2012, 2013, 2015) • จูบิโล อิวาตะ (1997, 1999, 2002)
แชมป์ 2 สมัย:  กัมบะ โอซากะ (2005, 2014) •  โตเกียว เวร์ดี (1993, 1994) •  วิสเซล โคเบะ (2023, 2024)
แชมป์สมัยเดียว:  อูราวะ เรดไดมอนส์ (2006) •  นาโงยะ แกรมปัส (2010) •  คาชิวะ เรย์โซล (2011)
ยุทธพร อิสรชัย

| รองศาสตราจารย์ ยุทธพร  อิสรชัย ท> ช., ท.ม., บ.ม. |
| --- | --- |

เกิด: 8 มีนาคม พ.ศ. 2519 (48 ปี)
สัญชาติ:  ไทย
อาชีพ: นักเขียน, นักวิชาการ, อาจารย์
รองศาสตราจารย์ ยุทธพร  อิสรชัย อดีตรองอธิการบดี มหาวิทยาลัยสุโขทัยธรรมาธิราช (ฝ่ายกิจการสภามหาวิทยาลัย) อดีตคณบดีรัฐศาสตร์ (ประธานกรรมการประจำสาขาวิชารัฐศาสตร์) อดีตผู้อำนวยการโครงการวิทยาลัยการเมืองสาขาวิชารัฐศาสตร์ มหาวิทยาลัยสุโขทัยธรรมาธิราช เกิดเมื่อวันที่ 8 มีนาคม 2519 ได้รับแต่งตั้งให้ดำรงตำแหน่งทางวิชาการ ผู้ช่วยศาสตราจารย์ โดยวิธีพิเศษ เมื่ออายุ 30 ปี รองศาสตราจารย์ โดยวิธีพิเศษ เมื่ออายุ 32 ปี คณบดีรัฐศาสตร์ เมื่ออายุ 35 ปี และรองอธิการบดี เมื่ออายุ 39 ปี โดยมักมีบทบาทในการแสดงความคิดเห็นทางวิชาการเกี่ยวกับการเมือง
การทำงาน

ปัจจุบัน ยุทธพร อิสรชัย เป็นรองศาสตราจารย์ประจำสาขาวิชารัฐศาสตร์ มหาวิทยาลัยสุโขทัยธรรมาธิราช และยังเป็นอาจารย์พิเศษในสถาบันวิชาการต่างๆ ทั้งในระดับปริญญาตรี ปริญญาโท ปริญญาเอก และหลักสูตรพิเศษต่าง ๆ เช่น จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยมหิดล วิทยาลัยการทัพอากาศ มหาวิทยาลัยเชียงใหม่ มหาวิทยาลัยบูรพา มหาวิทยาลัยมหาสารคาม มหาวิทยาลัยกรุงเทพ มหาวิทยาลัยรังสิต มหาวิทยาลัยเกริก มหาวิทยาลัยปทุมธานี มหาวิทยาลัยสวนดุสิต มหาวิทยาลัยราชภัฏพระนคร มหาวิทยาลัยจุฬาลงกรณราชวิทยาลัย และสถาบันพระปกเกล้า รวมทั้งเป็นวิทยากรให้แก่องค์การระหว่างประเทศ เช่น สหภาพยุโรป (EU Delegation) สถานเอกอัครราชทูตญี่ปุ่นประจำประเทศไทย เป็นต้น
นอกจากนี้ ยังเป็นผู้ให้ความเห็นทางการเมืองในสื่อมวลชนทั้งโทรทัศน์ วิทยุ หนังสือพิมพ์ สื่ออินเทอร์เน็ต มีผลงานทางวิชาการด้านการสื่อสารทางการเมือง พรรคการเมืองและการเลือกตั้ง การเมืองการปกครองท้องถิ่น ระเบียบวิธีวิจัยทางรัฐศาสตร์ ประชาสังคมและชุมชนท้องถิ่น กระบวนการพัฒนาและทางเลือกสาธารณะ เศรษฐกิจการเมืองไทย แนวคิดทางการเมืองและสังคม ปัญหาการพัฒนาทางการเมืองไทย รัฐธรรมนูญ สถาบันการเมือง และองค์กรอิสระ ฯลฯ ในรูปแบบงานวิจัย หนังสือ ตำรา เอกสารการสอน บทความ และสื่อการสอนอื่นๆ
ด้านการเป็นที่ปรึกษาและกรรมการในหน่วยงานต่างๆ เช่น ผู้เชี่ยวชาญประจำตัวสมาชิกสภาปฏิรูปแห่งชาติ และกรรมาธิการยกร่างรัฐธรรมนูญ อนุกรรมาธิการพิจารณากรอบการจัดทำรัฐธรรมนูญ คณะที่ 8 ภาค 3 หมวด 2 การตรวจสอบการใช้อำนาจรัฐ ในคณะกรรมาธิการยกร่างรัฐธรรมนูญ ที่ปรึกษาอนุกรรมาธิการ คณะที่ 2 คณะอนุกรรมาธิการปฏิรูประบบพรรคการเมือง ในคณะกรรมาธิการปฏิรูปการเมือง อนุกรรมาธิการ คณะที่ 4 คณะอนุกรรมาธิการปฏิรูปการเรียนรู้ การปรองดอง และการมีส่วนร่วมทางการเมืองของประชาชน ในคณะกรรมาธิการปฏิรูปการเมือง กรรมาธิการยกร่างพระราชบัญญัติประกอบรัฐธรรมนูญ ว่าด้วยสภาตรวจสอบภาคพลเมือง กรรมการจัดทำข้อเสนอเพื่อยกร่างรัฐธรรมนูญแห่งราชอาณาจักรไทย สภาพัฒนาการเมือง กรรมการจัดทำข้อเสนอเพื่อปฏิรูปประเทศไทย สภาพัฒนาการเมือง กรรมการที่ปรึกษา คณะกรรมการวิชาการ สภาพัฒนาการเมืองที่ปรึกษารัฐมนตรีประจำสำนักนายกรัฐมนตรี สมาชิกสมัชชาแห่งชาติ ที่ปรึกษากรรมาธิการการปกครองและอนุกรรมาธิการติดตามและตรวจสอบการใช้งบประมาณขององค์กรปกครองส่วนท้องถิ่น สภานิติบัญญัติแห่งชาติ ที่ปรึกษาสมาคมพนักงานเทศบาลแห่งประเทศไทย ที่ปรึกษาสำนักงานคณะกรรมการพัฒนาข้าราชการกรุงเทพมหานคร กรรมการบริหารสมาคมรัฐศาสตร์แห่งประเทศไทย กรรมการออกข้อสอบของกรมการปกครอง กระทรวงมหาดไทย กรรมการจัดการประชุมวิชาการรัฐศาสตร์และรัฐประศาสนศาสตร์แห่งชาติ ครั้งที่ 8 มหาวิทยาลัยธรรมศาสตร์ ครั้งที่ 9 จุฬาลงกรณ์มหาวิทยาลัย กรรมการเตรียมการจัดตั้งสภาพัฒนาการเมืองและยกร่างแผนแม่บทพัฒนาการเมือง สำนักเลขาธิการนายกรัฐมนตรี และอนุกรรมการการมีส่วนร่วมกับประชาชนในการสร้างความเข้มแข็งของการปกครองในระบอบประชาธิปไตยและการแก้ไขรัฐธรรมนูญในคณะกรรมการพิจารณาแนวทางการแก้ไขรัฐธรรมนูญตามข้อเสนอของคณะกรรมการสมานฉันท์เพื่อการปฏิรูปการเมืองและศึกษาการแก้ไขรัฐธรรมนูญ สำนักนายกรัฐมนตรี เป็นต้นย
การศึกษา

- ประถมศึกษาจากโรงเรียนดาราสมุทรภูเก็ต
- มัธยมศึกษาจากโรงเรียนภูเก็ตวิทยาลัย
- รัฐศาสตรบัณฑิต (การปกครอง) จากจุฬาลงกรณ์มหาวิทยาลัย
- นิติศาสตรบัณฑิต จากมหาวิทยาลัยธรรมศาสตร์
- รัฐศาสตรมหาบัณฑิต (การปกครอง) จากจุฬาลงกรณ์มหาวิทยาลัย
- รัฐศาสตรดุษฎีบัณฑิต (เศรษฐศาสตร์การเมืองและการบริหารจัดการ) มหาวิทยาลัยบูรพา (แบบทำดุษฎีนิพนธ์โดยไม่มีรายวิชาเรียน)
- Cert. in American Government, Harvard University (USA)
- Cert. in Local Executive High Performance, Local Government Officials Development Institute (LOGODI) เก็บถาวร 2013-02-18 ที่ archive.today (Republic of Korea)
- Cert. in United Cities and Local Governments Asia-Pacific Conference (UCLG-ASPAC 2010) (UCLG) (Japan)
- Cert. in American Political Science Association Annual Meeting 2013 (Chicago, USA)
- Cert. in American Political Science Association Annual Meeting 2016 (Philadelphia, USA)
- ประกาศนียบัตรชั้นสูงการเสริมสร้างสังคมสันติสุข (สสสส.) รุ่นที่ 5 สถาบันพระปกเกล้า
- ประกาศนียบัตรหลักสูตรนักบริหารระดับสูงในมหาวิทยาลัย (นบม.) รุ่นที่ 26 สำนักงานคณะกรรมการการอุดมศึกษา (สกอ.) กระทรวงศึกษาธิการ
- ประกาศนียบัตรชั้นสูงการเมืองการปกครองในระบอบประชาธิปไตยสำหรับนักบริหารระดับสูง (ปปร.) รุ่นที่ 21 สถาบันพระปกเกล้า
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
นาโงยะ แกรมปัส

นาโงยะ แกรมปัส (ญี่ปุ่น: 名古屋グランパス; อังกฤษ: Nagoya Grampus) เป็นสโมสรฟุตบอลอาชีพในเจลีกของประเทศญี่ปุ่น ปัจจุบันเล่นอยู่ในเจลีก ดิวิชัน 1 มีถิ่นฐานอยู่ที่เมืองนาโงยะ จังหวัดไอจิ คำว่า "แกรมปัส" มาจากรูปโลหะของสัตว์ในวรรณกรรมญี่ปุ่นบนยอดปราสาทนาโงยะชื่อ "ชาจิโฮโกะ" ส่วนหัวจะมีลักษณะคล้ายมังกรหรือเสือ ส่วนลำตัวเป็นปลา ซึ่งใกล้เคียงกับโลมาริสโซสายพันธุ์ของปลาโลมาในสกุล "แกรมปัส" ส่วนคำว่า "เอต" มาจากตราสัญลักษณ์ของเมืองนาโงยะมีชื่อเรียกว่า "ฮาชิมารุ" คำว่า "ฮาชิ" (はち) ในภาษาญี่ปุ่นแปลว่า "เลขแปด"
ผู้เล่นปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
แหล่งข้อมูลอื่น

เว็บไซต์ทางการ
Fans Account on Twitter (in spanish)
นาโงยะ แกรมปัส ที่เฟซบุ๊ก (ญี่ปุ่น)
นาโงยะ แกรมปัส ที่เฟซบุ๊ก (ไทย)
| ด ค กเจลีก |
| --- | --- | --- |
| เจลีก 1 (2025) |  อัลบิเร็กซ์ นีงาตะ  อวิสปา ฟูกูโอกะ  เซเรซโซ โอซากะ  กัมบะ โอซากะ  คาชิมะ แอนต์เลอส์  คาชิวะ เรย์โซล  คาวาซากิ ฟรอนตาเล  เกียวโต ซังงะ  มาจิดะ เซลเวีย  นาโงยะ แกรมปัส  ซานเฟรชเช ฮิโรชิมะ  โชนัน เบลมาเร  ชิมิซุ เอส-พัลส์  เอ็ฟซี โตเกียว  โตเกียว เวร์ดี  อูราวะ เรดไดมอนส์  วิสเซล โคเบะ  โยโกฮามะ เอ็ฟ มารินอส  โยโกฮามะ เอ็ฟซี  ฟาจาโน โอกายามะ  |  |
| เจลีก 2 (2025) |  คอนซาโดเล ซัปโปโระ  จูบิโล อิวาตะ  ซางัน โทซุ  เบลาบลิตซ์ อากิตะ  เอฮิเมะ เอ็ฟซี  อิวากิ เอ็ฟซี  ฟูจิเอดะ เอ็มวายเอ็ฟซี  โรอัสโซ คูมาโมโตะ  เจฟ ยูไนเต็ด ชิบะ  มิโตะ ฮอลลีฮอก  มอนเตดิโอ ยามางาตะ  โออิตะ ทรินิตา  รีโนฟา ยามางูจิ  โทกูชิมะ วอร์ติส  วี-วาเรน นางาซากิ  เวกัลตะ เซ็นได  เวนท์ฟอเรท โคฟุ  โอมิยะ อาร์ดิจา  เอ็ฟซี อิมาบาริ  คาตาเลร์ โทยามะ  |  |
| เจลีก 3 (2025) |  โทจิงิ เอสซี  คาโงชิมะ ยูไนเต็ด  เดอะสปาคูซัตสึ กุมมะ  เอซี นางาโนะ ปาร์เซียโร  อาซุล กลาโร นูมาซุ  ฟูกูชิมะ ยูไนเต็ด  ไกนาเร ทตโตริ  เอ็ฟซี กิฟุ  กีราวันซ์ คิตะกีวชู  คามาตามาเระ ซานูกิ  มัตสึโมโตะ ยามางะ  นาระ คลับ  เอ็ฟซี โอซากะ  เอ็ฟซี รีวกีว  เอสซี ซางามิฮาระ  เทเกวาจาโร มิยาซากิ  วันราเร ฮาจิโนเฮะ  ซไวเกิน คานาซาวะ  โทจิงิ ซิตี เอฟซี  โคจิ ยูไนเต็ด เอสซี  |  |
| ด ค กแชมเปียนเจลีก ดิวิชัน 1 |
| --- | --- |
แชมป์ 8 สมัย:  คาชิมะ แอนต์เลอส์ (1996, 1998, 2000, 2001, 2007, 2008, 2009, 2016)
แชมป์ 5 สมัย:  โยโกฮามะ เอ็ฟ มารินอส (1995, 2003, 2004, 2019, 2022)
แชมป์ 4 สมัย:  คาวาซากิ ฟรอนตาเล (2017, 2018, 2020, 2021)
แชมป์ 3 สมัย:  ซานเฟรชเช ฮิโรชิมะ (2012, 2013, 2015) • จูบิโล อิวาตะ (1997, 1999, 2002)
แชมป์ 2 สมัย:  กัมบะ โอซากะ (2005, 2014) •  โตเกียว เวร์ดี (1993, 1994) •  วิสเซล โคเบะ (2023, 2024)
แชมป์สมัยเดียว:  อูราวะ เรดไดมอนส์ (2006) •  นาโงยะ แกรมปัส (2010) •  คาชิวะ เรย์โซล (2011)
พระยาอภิรักษ์ราชอุทยาน (แฉล้ม อมาตยกุล)

| พระยาอภิรักษ์ราชอุทยาน  (แฉล้ม อมาตยกุล) |
| --- | --- |

เกิด: พ.ศ. 2393 กรุงเทพมหานคร, ประเทศไทย
เสียชีวิต: พ.ศ. 2459
คู่สมรส: อำพัน, คุณหญิงอนงค์, หุ่น, ถมยา, เนย, เปรม, นิ่ม, ปราง, เนื่อง, ลำดวน, สง่า, ช่วง
บุตร: 27 คน
บิดามารดา: พระยากระสาปนกิจโกศล (โหมด อมาตยกุล) คุณหญิงพลอย ไกรฤกษ์
นายหมู่ตรี พระยาอภิรักษ์ราชอุทยาน (แฉล้ม อมาตยกุล) เจ้ากรมพระราชอุทยานสราญรมย์ ผู้ริเริ่มตั้งโรงไฟฟ้าและโรงน้ำแข็งในประเทศไทย (พ.ศ. 2393 - พ.ศ. 2459)